आईपीएल 11 के शुरुआत में लगातार जीत रही राजस्‍थान रॉयल्‍स की परफॉर्मेंस मिड सीजन में थोड़ी गड़बड़ा गई थी। टीम को कई हार का सामना करना पड़ा। मगर मई महीना आते ही राजस्‍थान की किस्‍मत सी खुल गई। टीम के ओपनर बल्‍लेबाज जोस बटलर अकेले दम पर टीम को आगे ले जा रहे। आईपीएल की ऑफिशियल वेबसाइट के आंकड़ों पर नजर डालें तो राजस्‍थान की बाकी टीम ने मिलकर (पिछली हार को छोड़कर) पिछले 5 मैचों में जितने रन बनाए, उससे ज्‍यादा रन अकेले बटलर के खाते में है। राजस्‍थान का आखिरी पांच मैचों में कुल स्‍कोर 804 रन है, जिसमें 28 रन एक्‍स्‍ट्रा के हैं। यानी कि पूरी टीम ने मिलकर 766 रन बनाए, जिसमें बटलर की पांच पारियां (67,51,82,95,94) भी शामिल हैं। बटलर का इन मैचों में कुल स्‍कोर 389 रन बनता है, अब अगर 766 में बटलर के रन हटा दें तो बाकी राजस्‍थान की पूरी टीम सिर्फ 387 रन ही बना पाई।